# Arquimbald de Foix

### De Viquipèdia

Arquimbald de Grailly ( ? - 1413 ), senyor de Grailly, vescomte de Benauges i Captal del Buch i pel seu matrimoni Comte de Foix i vescomte de Bearn i Castellbó (1398-1413).

## [edita] Orígens familiars

Fill de Pere II de Grailly i la seva segona esposa Rosemburge de Perigord, néta de Roger Bernat III de Foix.

## [edita] Núpcies i descendents

Es va casar el 1381 amb la comtessa Isabel de Foix, besnéta de Roger Bernat II de Foix. D'aquest matrimoni naqueren:

- l'infant Joan I de Foix (1382-1436), comte de Foix, vescomte de Bearn
- l'infant Gastó de Foix (?-1455), Captal de Buch i iniciador del comtat de Candale
- l'infant Arquimbau de Foix (?-1419), senyor de Navailles
- l'infant Mateu I de Comenge (?-1453), comte de Comenge
- l'infant Pere de Foix (1386-1464), cardenal i bisbe d'Arlès

## [edita] Ascens al tron comtal

El 1398 va heretar el comtat de Foix i els vescomtats de Bearn i Castellbó del seu germà Mateu I de Foix. Com que Arquimbald era fidel als anglesos el rei de França Carles V es va oposar a la successió al comtat de Foix que era feu francès, mentre Bearn era sobirà i Castellbò era feu català, i forces franceses es van establir a alguns castells foixencs. Es va fer una treva, garantida amb dos fills dels comtes deixats com ostatges al rei, i després d'una visita d'Isabel al rei, que la va rebre i la va enviar a Foix, seguida d'una de Arquimbald, es va fer la pau i els ostatges foren alliberats i els castells i terres de Maseres i Saverdun retornats. El 2 de març de 1402 Arquimbald i els seus fills van jurar fidelitat al rei francès.

El 1412 Arquimbald, que va romandre lleial a França, va ser nomenat Capità general del Llenguadoc i va morir als pocs mesos (1413). El va succeir el seu fill Joan I de Foix.

Precedit per: Mateu I | Comte de Foix Vescomte de Bearn Vescomte de Castellbó amb Isabel de Foix 1398–1413 | Succeït per: Joan I

Obtingut de "http://ca.wikipedia.org../../../a/r/q/Arquimbald_de_Foix_9bc9.html"

Categories: Comtes de Foix | Vescomtes de Castellbò | Vescomtes de Bearn

##### Views

- Article
- Discussió
- Revisió actual

##### Cerca